Í tilkynningu frá ráðuneytinu er vitnað í Kristján Þór , sem segir þessar tillögur eigi að skýra það hvað felst í hugtökunum „ tengdir aðilar “ og „ raunveruleg yfirráð “ og stuðla jafnframt að skilvirkara eftirliti með reglum um hámarksaflahlutdeild . „ Samkvæmt skýrslu Ríkisendurskoðunar um eftirlit Fiskistofu má rekja tilraunir starfsmanna Fiskistofu aftur um rúman áratug til að skilgreina hugtökin „ tengdir aðilar “ og „ raunveruleg yfirráð “ í lögum um stjórn fiskveiða . Það sjá allir að slík staða er óviðunandi , “ segir Kristján Þór . Skýrslu verkefnastjórnarinnar má nálgast hér en megintillögurnar eru eftirfarandi : 1 . Skilgreining á tengdum aðilum verði látin ná til hjóna , sambúðarfólks og barna þeirra 2 . Ákveðin stjórnunarleg tengsl milli fyrirtækja leiði til þess að fyrirtækin eru talin tengd nema sýnt sé fram á hið gagnstæða 3 . Skilgreint verði hvað felst í raunverulegum yfirráðum 4 . Aðilar sem ráða meira en 6% af aflahlutdeild eða 2,5% af krókaflahlutdeild skulu tilkynna til Fiskistofu áætlaðan samruna , eða kaup í félagi sem ræður yfir hlutdeild eða kaup á hlutdeild og koma kaupin ekki til framkvæmda nema samþykki Fiskistofu liggi fyrir . 5 . Fiskistofu verði veittar auknar heimildir til afla gagna .